CELEX: 32015D1159
Language: sl
Date: 2015-07-13 00:00:00
Title: Izvedbeni sklep Komisije (EU) 2015/1159 z dne 13. julija 2015 o ukrepu, ki ga je sprejela Španija v skladu z Direktivo 2006/42/ES Evropskega parlamenta in Sveta, za prepoved dajanja v promet kotnega brusilnika, ki ga proizvaja Varo Belgium (notificirano pod dokumentarno številko C(2015) 4664) (Besedilo velja za EGP)

15.7.2015   
            
            
               SL
            
            
               Uradni list Evropske unije
            
            
               L 187/86
            
         IZVEDBENI SKLEP KOMISIJE (EU) 2015/1159
   z dne 13. julija 2015
   o ukrepu, ki ga je sprejela Španija v skladu z Direktivo 2006/42/ES Evropskega parlamenta in Sveta, za prepoved dajanja v promet kotnega brusilnika, ki ga proizvaja Varo Belgium
   
      
         (notificirano pod dokumentarno številko C(2015) 4664)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) ter zlasti člena 11(3) Direktive,
   ob upoštevanju naslednjega:
   
               (1)
            
            
               Španija je Komisijo obvestila o ukrepu za prepoved dajanja v promet kotnega brusilnika, modela Powerplus POWX060, ki ga proizvaja Varo Belgium.
            
         
               (2)
            
            
               V skladu z Direktivo 2006/42/ES je kotni brusilnik nosil oznako CE.
            
         
               (3)
            
            
               Razlog za sprejetje ukrepa je bila neskladnost kotnega brusilnika z bistvenimi zdravstvenimi in varnostnimi zahtevami iz Priloge I k Direktivi 2006/42/ES, in sicer s točkami 1.3.2 – Tveganje loma med obratovanjem, 1.7.3 – Označevanje strojev in 1.7.4.2 – Vsebina navodil, zaradi neuspešnega preskusa odpornosti, saj se zaščita diska lahko zlomi in posledično z veliko hitrostjo zadane delavca.
            
         
               (4)
            
            
               Uradnemu obvestilu je bilo priloženo inšpekcijsko poročilo, ki ga je izdal Laboratorio de Maquinas y Mecanismos v Madridu.
            
         
               (5)
            
            
               Komisija je proizvajalca in distributerja pozvala, naj predložita pripombe o ukrepu, ki ga je sprejela Španija. Proizvajalec je v svojem odgovoru navedel, da je bil proizvod prostovoljno umaknjen s trga in da so bili za naknadno proizvedene proizvode sprejeti popravni ukrepi.
            
         
               (6)
            
            
               Razpoložljiva dokumentacija, podane pripombe in sprejeti ukrepi zadevnih strani kažejo, da kotni brusilnik Powerplus, model POWX060, ne izpolnjuje bistvenih zdravstvenih in varnostnih zahtev iz Direktive 2006/42/ES. Zato je ukrep, ki ga je sprejela Španija, ustrezno obravnavati kot utemeljen –
            
         SPREJELA NASLEDNJI SKLEP:
   Člen 1
   Ukrep, ki ga je sprejela Španija, za prepoved dajanja v promet kotnega brusilnika Powerplus, modela POWX060, ki ga proizvaja Varo Belgium, je upravičen.
   Člen 2
   Ta sklep je naslovljen na države članice.
   
      V Bruslju, 13. julija 2015
      
         
            Za Komisijo
         
         Elżbieta BIEŃKOWSKA
         
            Članica Komisije
         
      
   
   
      (1)  UL L 157, 9.6.2006, str. 24.